stanford-oval/wikipedia huggingface dataset:
ไมโครซอฟท์ วินโดวส์
ประวัติวินโดวส์ > วินโดวส์เอ็นที > วินโดวส์เอกซ์พี

วินโดวส์ เอกซ์พี เปิดตัว 25 ตุลาคม พ.ศ. 2544 เป็นวินโดวส์เอ็นทีรุ่นแรก ที่พัฒนาขึ้นโดยมีกลุ่มเป้าหมายเป็นผู้ใช้ทั่วไป พัฒนาขึ้นจากโปรเจ็ค วินโดวส์ เนปจูน และ โอดิสซีย์ ถูกยุบรวมกันเป็นวินโดวส์ Whistler ส่วนวินโดวส์ที่พัฒนาขึ้นเพื่อผู้ใช้ขั้นสูงและธุรกิจ จะมีแยกต่างหากอีก 2 ตัว ที่ใช้เลข เอ็นที 5.1 และ 5.2 คือ วินโดวส์ ฟันเดเมนทัลส์ ฟอร์ เลกาซี พีซีส์ และ วินโดวส์ เซิร์ฟเวอร์ 2003 ตามลำดับ โดยคำว่า เอกซ์พี มาจากคำว่า Experience แปลว่า ประสบการณ์  ซึ่งเป็นผลิตภัณฑ์ที่ประสบความสำเร็จค่อนข้างสูง จากข้อมูลในเดือนกันยายน 2553 พบว่าผู้ใช้คอมพิวเตอร์ ยังใช้วินโดวส์เอกซ์พีมากถึงร้อยละ 60 ของผู้ใช้ทั้งหมด ในขณะที่วินโดวส์รุ่นอื่นๆ ทั้งหมดรวมกัน มีส่วนแบ่งร้อยละ 31 และระบบปฏิบัติการอื่นที่ไม่ใช่วินโดวส์ ประมาณร้อยละ 9 วินโดวส์เอกซ์พี มีการออกรุ่นปรับปรุงตามหลังมาอีกพอสมควร ซึ่งผู้ใช้สามารถตรวจสอบรุ่นของซอฟต์แวร์ได้เอง โดยกด Start แล้วเลือก Run แล้วพิมพ์ sysdm.cpl หรือ winmsd.exe แล้วกด Run จะขึ้นหน้าต่างข้อมูลให้ผู้ใช้รับทราบ รุ่นปรับปรุงที่ออกมา จะปรากฏคำว่า Service Pack วินโดวส์เอกซ์พี หยุดการสนับสนุนอย่างเป็นทางการเมื่อวันที่ 8 เมษายน 2557
ประวัติวินโดวส์ > วินโดวส์เอ็นที > วินโดวส์วิสตา

วินโดวส์วิสตา เปิดตัววันที่ 30 พฤศจิกายน 2549 แต่เริ่มขายผู้ใช้จริง 30 มกราคม 2550 ในช่วงของวิสตา วินโดวส์สำหรับผู้ใช้ขั้นสูงและองค์กรธุรกิจ คือ วินโดวส์ เซิร์ฟเวอร์ 2008, วินโดวส์วิสตา มีความสามารถสูงกว่าเอกซ์พีหลายประการ เช่น การตัดต่อ การพัฒนาแอปพลิเคชัน, การแสดงผลกราฟิก ที่สามารถแสดงผลแบบโปร่งแสง สามารถมองฉากหลังของหน้าต่างที่กำลังเปิดอยู่ได้ ในมุมมองแบบโปร่งแสง ในพื้นที่ที่เหมาะสม เช่น บาร์ด้านบนสุดของโปรแกรม, ความสามารถในการค้นหา, การพิมพ์ ฯลฯ แต่ทว่า วิสตา ไม่ประสบความสำเร็จอย่างที่ควร สาเหตุหลักๆ ที่เป็นที่วิจารณ์ คือ ความต้องการขึ้นต่ำของระบบ ที่สูงกว่าวินโดวส์เอกซ์พีหลายเท่าตัว คอมพิวเตอร์ทั่วไปในช่วงนั้น มีความสามารถไม่ถึง หรือ ถึง แต่เกินความต้องการมาเพียงเล็กน้อย ทำให้วิสตาเป็นระบบที่มีขนาดใหญ่มาก ทำให้เครื่องทำงานไม่มีประสิทธิภาพ หรือช้า อีกทั้งยังเป็นที่วิพากษ์วิจารณ์ว่าซอร์ซโค้ดไม่มีคุณภาพ ผู้ใช้ส่วนใหญ่ โดยเฉพาะที่ไม่ได้ใช้คุณสมบัติพิเศษที่เพิ่มมาของวิสตา จึงยังคงใช้เอกซ์พี วิสตาจึงไม่ประสบความสำเร็จมากนัก หยุดการสนับสนุนอย่างเป็นทางการในวันที่ 11 เมษายน 2560
ประวัติวินโดวส์ > วินโดวส์เอ็นที > วินโดวส์ 7

บทความหลัก: วินโดวส์ 7
วินโดวส์ 7 หรือ วินโดวส์ เอ็นที 6.1 เปิดตัวเมื่อ 22 ตุลาคม 2552 ส่วนอีกรุ่นหนึ่ง ที่มีกลุ่มเป้าหมายเป็นผู้ใช้ระดับสูง คือ วินโดวส์ เซิร์ฟเวอร์ 2008 อาร์2 ซึ่งเปิดตัวในวันเดียวกับ
วินโดวส์ 7 ได้มีการแก้ไขข้อบกพร่องที่ทำให้วิสตาไม่ประสบความสำเร็จ และมีความต้องการขั้นต่ำไม่ต่างจากวิสตามากนัก นอกจากแรมและการ์ดจอ ที่ต้องการเพิ่ม แต่ที่ผ่านมา จากการเปิดตัววิสตา ได้กรุยทางส่วนหนึ่งไว้ให้ วินโดวส์ 7 เพราะช่องว่างระหว่างการเปิดตัวนั้น ผู้ผลิตฮาร์ดแวร์หลายรายได้เพิ่มความสามารถในหลายด้าน คอมพิวเตอร์ในช่วงหลังวิสตา พร้อมจะรองรับวินโดวส์ที่ใหญ่กว่าเอกซ์พีได้ อีกทั้งวินโดวส์ 7 ได้มีการบริหารจัดการดี ทำงานมีประสิทธิภาพสูงกว่าวิสตา ต่อมา มีผู้ใช้วินโดวส์ 7 มากกว่าวิสตาเสียอีก วินโดวส์ 7 หยุดการสนับสนุนอย่างเป็นทางการในวันที่ 14 มกราคม 2563
ประวัติวินโดวส์ > วินโดวส์เอ็นที > วินโดวส์ 8 และ 8.1

วินโดวส์ 8 เป็นระบบปฏิบัติการรุ่นต่อไปในตระกูลวินโดวส์ เปิดตัวเมื่อ 22 ตุลาคม 2553 ผ่านทางบล็อกภาษาดัชต์ของไมโครซอฟท์เอง วินโดวส์ 8 มีคุณสมบัติเพิ่มเติมมากมายหลายอย่าง เช่น ไลฟ์ ไทลส์ ช่วยให้เข้าข้อมูลพื้นฐานได้ง่ายขึ้น, วินโดวส์ เอกซ์พลอเรอร์ ที่ใช้การจัดข้อมูลแบบริบบอนแทนแบบเดิม  เป็นต้น และออกชุดอัปเดตระบบปฏิบัติการที่ชื่อ วินโดวส์ 8.1 สนับสนุนการใช้ สไกป์ การนำปุ่ม Start กลับมาอีกครั้งหลังตัดไปในวินโดวส์ 8 โดยหยุดสนับสนุนอย่างเป็นทางการในวันที่ 12 มกราคม 2559 และ วินโดวส์ 8.1 ยุติการสนับสนุนวันที่ 10 มกราคม 2566
ประวัติวินโดวส์ > วินโดวส์เอ็นที > วินโดวส์ 10

ในวันที่ 29 กรกฎาคม 2558 วินโดวส์ 10 มีแนวทางการออกแบบที่สืบทอดจาก วินโดวส์ 8 โดยมีหน้าต่างแบบจอสัมผัส และแบบดั้งเดิมที่ใช้เมาส์และคีย์บอร์ด สถาปัตยกรรมของระบบเอื้อให้สามารถใช้ได้ทั้งคอมพิวเตอร์ตั้งโต๊ะ แท็บเล็ต และโทรศัพท์มือถือ โดยเพิ่มแอปจากร้านค้าวินโดวส์ เพื่อการรองรับโปรแกรมเพิ่มเติม อัปเดตระบบให้ผู้ใช้ วินโดวส์ 8.1 และวินโดวส์ 7 โดยไม่คิดค่าใช้จ่าย จนถึงวันที่ 28 กรกฎาคม 2559 และ ซึ่งจะยุติการสนับสนุนในวันที่ 14 ตุลาคม 2568
ประวัติวินโดวส์ > วินโดวส์เอ็นที > วินโดวส์ 11

วินโดวส์ 11 เป็นระบบปฏิบัติการรุ่นปัจจุบัน สืบทอดจาก วินโดวส์ 10 เปิดตัวเมื่อ 24 มิถุนายน 2564 มีกำหนดอัปเดตระบบให้ผู้ใช้งานอุปกรณ์วินโดวส์ 10 ที่รองรับการใช้งานโดยไม่คิดมูลค่าอย่างเป็นทางการในปลายปี 2564 ผ่านวินโดวส์อัปเดต โดยวินโดวส์ 11 ชูจุดขายหลักว่าเป็น "วินโดวส์ที่ถูกคิดใหม่ทำใหม่ทั้งหมด" พร้อมกับการเปิดเผยรายละเอียดฟังก์ชันใหม่ในส่วนของนักพัฒนาโปรแกรมประยุกต์ เช่น ไมโครซอฟท์ สโตร์, ชุดพัฒนาซอฟต์แวร์ วินโดวส์ เอสดีเค "โปรเจกต์ รียูเนียน", แนวทางการออกแบบส่วนต่อประสาน ฟลูเอนท์ ดีไซน์ ซิสเท็ม, และหัวข้ออื่น ๆ อีกมากมาย
ส่วนแบ่งทางการตลาด

ข้อมูลผู้ใช้งานเฉพาะผู้ใช้คอมพิวเตอร์และแล็ปท็อป จาก StatCounter เมื่อเดือนกุมภาพันธ์ 2567
วินโดวส์ที่วางจำหน่ายในปัจจุบัน

วินโดวส์เซิร์ฟเวอร์ 2012 สำหรับเซิร์ฟเวอร์
Windows Server 2012 Foundation (รุ่นพื้นฐาน มีเฉพาะแบบ OEMs เท่านั้น เหมาะสำหรับใช้งานในบ้านและองค์กรขนาดเล็ก)
Windows Server 2012 Essentials (พัฒนาต่อยอดจาก Windows Home Server มีทุกอย่างใน Foundation เพิ่มฟีเจอร์ Hyper-V,ตัวประมวลผลสูงสุด 2 ตัว, รองรับผู้ใช้งานได้ 25 Users เหมาะสำหรับองค์กรขนาดเล็ก)
Windows Server 2012 Standard (มีทุกอย่างใน Essentials เพิ่ม Active Directory Domain Server, ตัวประมวลผลสูงสุด 64 ตัว, หน่วยความจำสูงสุด 4 TB, จำนวนผู้ใช้งานไม่จำกัด เหมาะสำหรับองค์กรขนาดกลาง)
Windows Server 2012 Datacenter (มีทุกอย่างใน Standard ไม่จำกัด Visualization Rights เหมาะสำหรับองค์กรขนาดใหญ่)
วินโดวส์ 8.1 (Codename Blue) เป็นรุ่นปรับปรุงต่อจาก Windows 8 ไม่นับว่าเป็น ServicePack ของ Windows 8
วินโดวส์ 10 (Windows 10) หรือ วินโดวส์ เท็น (Windows Ten) (เลขรุ่น: NT 10.0.10240, NT 10.0.10586, (Insider Preview) NT 10.0.14279) และ วินโดวส์ 11 (Windows 11) หรือ วินโดวส์ อีเลฟเว่น (Windows Eleven) (เลขรุ่น: NT 10.0.22000, (Insider Preview) NT 10.0.22454)
Windows 10/11 Home เป็นรุ่นมาตรฐาน สำหรับการใช้ภายในบ้าน
Windows 10/11 Pro เทียบได้กับรุ่น Pro ของ Windows 8 คือเพิ่มฟีเจอร์มาจากรุ่นมาตรฐานอีกบางส่วน อาทิ BitLocker , Hyper-V , Remote Desktop ที่สามารถทำได้ทั้ง Client และ host
Windows 10/11 Enterprise เทียบได้กับรุ่น Pro ของ Windows 10 แต่เพิ่มฟิวเจอร์มาอีก เช่น AppLocker และ Windows ToGo
Windows 10 Enterprise LTSB (Long Term Servicing Branch) เหมือนกับ Windows 10 Enterprise ทุกประการ แต่จะต่างที่จะไม่มีการอัปเดตฟีเจอร์ใหม่ผ่าน Windows Update
Windows 10/11 Education เหมือนกับ Windows 10/11 Enterprise ทุกประการ แต่จะให้ใช้กับนักศึกษาและสถานศึกษา
Windows 11 Insider Preview เป็นรุ่นที่ปล่อยให้กลุ่มบุคคลที่เข้าร่วมโครงการ Windows Insider Program ร่วมกันทดสอบฟีเจอร์ใหม่และการปรับปรุงแก้ไขปัญหาใน Windows 11 เพื่อเป็นแนวทางในการพัฒนา Windows 11 รุ่นการพัฒนาต่อไป
Windows 10 IoT Core/11 IoT Enterprise เป็น Windows สำหรับอุปกรณ์ขนาดเล็กที่เรียกว่า Embedded System ต่อยอดจาก Windows Embedded มีจำหน่ายเฉพาะอุปกรณ์ (OEMs)
Windows 10 S/11 Home S เป็น Windows สำหรับนักเรียนและนักศึกษา โดยที่ไม่สามารถรันไฟล์ .exe ได้ แต่จะให้ติดตั้งและใช้แอพที่รันบน Windows Store เท่านั้น โดยมีค่าไลเซนส์น้อยมาก โดยมีราคาเริ่มต้นพร้อมคอมพิวเตอร์โน๊ตบุ๊คที่ 189 ดอลลาร์สหรัฐ และฟรี Minecraft: Education Edition. ในระยะเวลา 1 ปี
วินโดวส์รุ่นก่อน ๆ

ใช้ฐานจากดอส
พ.ศ. 2528 (ค.ศ. 1985) - 20 พฤศจิกายน - วินโดวส์ 1.0
พ.ศ. 2530 (ค.ศ. 1987) - 9 ธันวาคม - วินโดวส์ 2.0
พ.ศ. 2533 (ค.ศ. 1990) - 22 พฤษภาคม - วินโดวส์ 3.0
พ.ศ. 2535 (ค.ศ. 1992) - สิงหาคม - วินโดวส์ 3.1 (เลขรุ่น: 3.1.103)
พ.ศ. 2535 (ค.ศ. 1992) - ตุลาคม - วินโดวส์ for Workgroups (เลขรุ่น: 3.1 3.1.102)
พ.ศ. 2536 (ค.ศ. 1993) - พฤศจิกายน - วินโดวส์ for Workgroups 3.11 (เลขรุ่น: 3.1 3.11.412)
วินโดวส์ 9x
พ.ศ. 2538 (ค.ศ. 1995) - 24 สิงหาคม - วินโดวส์ 95 (เลขรุ่น: 4.00.950)
พ.ศ. 2541 (ค.ศ. 1998) - 25 มิถุนายน - วินโดวส์ 98 (เลขรุ่น: 4.1.1998)
พ.ศ. 2542 (ค.ศ. 1999) - 5 พฤษภาคม - วินโดวส์ 98 Second Edition (เลขรุ่น: 4.1.2222)
พ.ศ. 2543 (ค.ศ. 2000) - 14 กันยายน - วินโดวส์ Me (เลขรุ่น; 4.9.3000)
ใช้เคอร์เนลเอ็นที
พ.ศ. 2536 (ค.ศ. 1993) - 27 กรกฎาคม - วินโดวส์เอ็นที 3.1 (เลขรุ่น: NT 3.10.528)
พ.ศ. 2537 (ค.ศ. 1994) - 21 กันยายน - วินโดวส์เอ็นที 3.5 (เลขรุ่น: NT 3.50.807)
พ.ศ. 2538 (ค.ศ. 1995) - 30 พฤษภาคม - วินโดวส์เอ็นที 3.51 (เลขรุ่น: NT 3.51.1057)
พ.ศ. 2539 (ค.ศ. 1996) - 29 กรกฎาคม - วินโดวส์เอ็นที 4.0 (เลขรุ่น: NT 4.0.1381) - รุ่นสุดท้ายที่ทำงานบนสถาปัตยกรรม RISC เช่น DEC Alpha, MIPS และ PowerPC รุ่นหลังจากนี้จะเน้นสถาปัตยกรรม x86 เพียงอย่างเดียว
พ.ศ. 2543 (ค.ศ. 2000) - 17 กุมภาพันธ์ - วินโดวส์ 2000 (เลขรุ่น: NT 5.0.2195)
วินโดวส์ที่ถูกยกเลิก

พ.ศ. 2539 (ค.ศ. 1996) - วินโดวส์แนชวิลล์ (เลขรุ่น: 4.10.999) ออกรุ่นสำหรับทดสอบ แต่ไม่ได้วางจำหน่ายจริง ควรจะเป็นรุ่นถัดจากวินโดวส์ 95
พ.ศ. 2542 (ค.ศ. 1999) - วินโดวส์เนปจูน (เลขรุ่น: NT 5.5.5111) ออกรุ่นสำหรับทดสอบ แต่ไม่ได้วางจำหน่ายจริง ควรจะเป็นรุ่นถัดจากวินโดวส์ xp
ยาเหลือง

ยาเหลือง แบบที่มีจำหน่ายตามร้านขายยา
เอคริฟลาวีเนียมคลอไรด์บริสุทธิ์
ยาเหลือง หรือตัวยาเอคริฟลาวิน (อังกฤษ: acriflavine)
เป็นสารระงับเชื้อแบบใช้ภายนอกสำหรับรักษาแผลเปื่อยและแผลพุพองทั่วไป
ซึ่งมีการนำมาใช้ครั้งแรกในปี พ.ศ. 2455 โดยนายแพทย์เพาล์ เอร์ลิช ชาวเยอรมัน
และใช้กันอย่างแพร่หลายในสงครามโลกครั้งที่หนึ่งเพื่อป้องกันการติดเชื้อโรคเหงาหลับ,
และนอกจากการใช้รักษาแผลในคนแล้ว ยังนิยมนำมาใช้รักษาอาการติดเชื้อบางชนิดในปลาเลี้ยงอีกด้วย
ตัวยาเอคริฟลาวินบริสุทธิ์ (เอคริฟลาวีเนียมคลอไรด์) จะมีลักษณะเป็นผงสีเหลืองแก่อมน้ำตาล สกัดได้จากน้ำมันถ่านหิน,
แต่แบบที่ใช้ใส่แผลจะมีจำหน่ายทั่วไปในรูปของสารละลายเจือจาง ซึ่งมีสีเหลืองเข้ม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Acriflavine
Acriflavine hydrochloride. ChemExper Chemical Directory.
ยาม

บทความนี้เกี่ยวกับหน่วยเวลา ยาม สำหรับยามรักษาการณ์ ดูที่ เจ้าหน้าที่รักษาความปลอดภัย
ยาม เป็นการนับเวลากลางคืนในประเทศไทยสมัยโบราณ และพบในการพากย์ภาพยนตร์จีนที่เรียกว่า ชั่วยาม โดยในจีนแบ่ง 1 วันเป็น 12 ชั่วยามตามที่บอกไว้ในธงชาติสาธารณรัฐจีน ขณะที่หนึ่งยามของไทยมีค่าประมาณ 3 ชั่วโมง
ยาม เป็นคำภาษาบาลีที่เรานำมาใช้ในภาษาไทย จนไม่คิดว่าเป็นคำบาลีแล้ว แต่มักก่อให้เกิดความสับสนในเวลาใช้อยู่คำหนึ่ง คือ คำว่า “ยาม” ซึ่งบาลีออกเสียงว่า “ยา-มะ”
คำที่เกี่ยวกับ “ยาม” ที่คนไทยเรารู้จักและเข้าใจดีคำหนึ่งก็คือ “แขกยาม” ซึ่งได้แก่แขกที่เป็นชาวอินเดีย มักจะเป็นแขกปาทาน นุ่งผ้าขาวโจงกระเบน ที่เรามักว่าจ้างให้มาอยู่ยามตามตลาด หรือโรงเลื่อยโรงสี ตลอดจนโรงแรมใหญ่ ๆ บางคนก็มีเตียงนอนถักด้วยเชือก เขามักจ้างเฝ้ายามเฉพาะในเวลากลางคืน แขกพวกนี้มักจะถือกระบองอันโต ๆ น่าเกรงขาม และมักจะตีเหล็กแผ่นเป็นสัญญาณบอกเวลาทุกชั่วโมง
คำว่า “ยาม” ที่เรานับกันตามแบบไทย ๆ กับ “ยาม” ของแขกตามที่ปรากฏในบาลีนั้นแตกต่างกัน ทั้งนี้เพราะคืนหนึ่งเราแบ่งเป็น 4 ยาม ยามละ 3 ชั่วโมง
ตั้งแต่ย่ำค่ำ คือ 18 นาฬิกา ถึง 3 ทุ่ม (21 นาฬิกา) เป็นยามที่ 1
หลังจาก 21 นาฬิกา หรือ 3 ทุ่ม ไปถึง 24 นาฬิกา หรือ เที่ยงคืน เราเรียกว่า ยาม 2 หรือ 2 ยาม
หลัง 24 นาฬิกา ไปถึงตี 3 (3 นาฬิกา) เราเรียกว่า ยาม 3
และหลังจากตี 3 ไปจนย่ำรุ่ง หรือ 6 นาฬิกา เราเรียกว่า ยาม 4 ซึ่งเป็นยามสุดท้ายของคืน
ยามตามคติบาลี

ในวรรณคดีไทยถือตามคติสันสกฤตว่า คืนหนึ่งมี 4 ยาม ยามหนึ่งมี 3 ชั่วโมง แต่คติที่ปรากฏในวรรณคดีบาลีรวมถึงวรรณคดีบาลีที่แปลแต่งเป็นภาษาไทยว่าไว้ต่างกัน คือกำหนดว่า คืนหนึ่งมี 3 ยาม ยามหนึ่งมี 4 ชั่วโมง เรียกยามทั้ง 3 ช่วงนี้ตามลำดับว่า ปฐมยาม (อ่านว่า ปะ -ถม-มะ -ยาม) ทุติยยาม (อ่านว่า ทุ -ติ-ยะ -ยาม) และปัจฉิมยาม (อ่านว่า ปัด-ฉิม-มะ -ยาม) ตามลำดับ
ปฐมยาม หรือ ยามแรก ได้แก่ช่วงเวลา 18.00-22.00 น.
ทุติยยาม หรือ ยามที่ 2 ได้แก่ช่วงเวลา 22.00-02.00 น. และ
ปัจฉิมยาม หรือ ยามสุดท้าย ได้แก่ช่วงเวลา 02.00-06.00 น.
ยามตามคตินี้ปรากฏในเรื่องมงคลสูตรคำฉันท์ (อ่านว่า มง-คน-ละ -สูด-คำ-ฉัน) ซึ่งพระบาทสมเด็จพระมงกุฎเกล้าเจ้าอยู่หัวทรงพระราชนิพนธ์จากมงคลสูตรและอรรถกถามงคลสูตร (อ่านว่า อัด-ถะ-กะ -ถา-มง-คน-ละ -สูด) ความตอนหนึ่งกล่าวถึงเทวดามาเฝ้าพระพุทธเจ้าหลังพ้นปฐมยามหรือพ้นเวลา 22.00 น. ไปแล้ว เพื่อทูลถามพระพุทธเจ้าว่า สิ่งใดเป็นมงคล
ดูเพิ่ม

ยามอุบากอง
มิชชั่น: อิมพอสซิเบิ้ล (ภาพยนตร์ชุด)

| มิชชั่น: อิมพอสซิเบิ้ล |
| --- | --- |
โลโก้ภาพยนตร์ชุดอย่างเป็นทางการ
สร้างจาก: มิชชั่น: อิมพอสซิเบิ้ล โดย บรูซ เกลเลอร์
อำนวยการสร้าง:   ทอม ครูซ  พอลลา เวกเนอร์ (1–3)  เจ.เจ. แอบรัมส์ (4–6)  คริสโตเฟอร์ แมคควอรี (6–8) 
นักแสดงนำ:   ทอม ครูซ  วิง เรมส์  ไซมอน เพกก์ 
บริษัทผู้สร้าง:   ครูซ/แวกเนอร์โปรดักชันส์ (1–3)  สกายแดนซ์มีเดีย (4–8)  ทีซีโปรดักชันส์ (4–8)  แบดโรบอตโปรดักชันส์ (4–6)  
ผู้จัดจำหน่าย: พาราเมาต์พิกเจอส์
วันฉาย: ค.ศ. 1996–2025
ความยาว: 931 นาที
ประเทศ: สหรัฐ
ภาษา: อังกฤษ
ทุนสร้าง: 1.119 พันล้านดอลลาร์สหรัฐ (7 เรื่อง)
ทำเงิน: 4.14 พันล้านดอลลาร์สหรัฐ (7 เรื่อง)
มิชชั่น: อิมพอสซิเบิ้ล (อังกฤษ: Mission: Impossible) เป็นภาพยนตร์ชุดแนวสายลับและโลดโผนอเมริกัน สร้างจากละครโทรทัศน์ชื่อเดียวกันเมื่อ ค.ศ. 1966 ที่สร้างโดย บรูซ เกลเลอร์ ภาพยนตร์ชุดแสดงนำและอำนวยการสร้างโดย ทอม ครูซ โดยแสดงเป็น อีธาน ฮันท์ สายลับจากหน่วย IMF (Impossible Missions Force) ภาพยนตร์ในแต่ละเรื่องนั้นมีผู้กำกับ, ผู้เขียนบทและผู้แต่งเพลงประกอบ แตกต่างกันไป ขณะเดียวกันก็ผสมผสานธีมดนตรีจากละครโทรทัศน์ต้นฉบับโดย ลาโล ชิฟริน
เริ่มต้นในปี ค.ศ. 1996 ภาพยนตร์ (ดำเนินเรื่องหกปีหลังเหตุการณ์ใน ละครโทรทัศน์ภาคต่อของละครโทรทัศน์ก่อนหน้านี้) ติดตามภารกิจของทีมภาคสนามหลักของ IMF ภายใต้การนำของฮันต์ เพื่อหยุดยั้งกองกำลังของศัตรู ในขณะเดียวกันก็ป้องกันภัยพิบัติระดับโลกที่กำลังจะเกิดขึ้น ภาพยนตร์ชุดเน้นไปฮันต์ตัวละครนำ ตรงข้ามกับโครงสร้างนักแสดงนำจำนวนมากของละครโทรทัศน์ ถึงแม้ว่าตัวละครบางตัว เช่น ลูเทอร์ สติกเคล (แสดงโดย วิง เรมส์) และ เบนจี ดันน์ (แสดงโดย ไซมอน เพกก์) กลับมาปรากฏตัวอยู่หลายครั้ง
ภาพยนตร์ชุดได้รับการตอบรับที่ดีทั้งจากนักวิจารณ์และผู้ชมทั่วไป เป็นภาพยนตร์ชุดที่ทำเงินสูงสุดอันดับที่สิบเจ็ด โดยทำเงินมากกว่า 4.09 พันล้านดอลลาร์สหรัฐทั่วโลก และมักจะได้รับการยกย่องว่าเป็นหนึ่งในแฟรนไชส์ภาพยนตร์แนวโลดโผนที่ดีที่สุดในปัจจุบัน ภาพยนตร์เรื่องที่หก มิชชั่น: อิมพอสซิเบิ้ล ฟอลล์เอาท์ ฉายเมื่อวันที่ 27 กรกฎาคม ค.ศ. 2018 เป็นภาพยนตร์ที่ทำเงินสูงสุดในภาพยนตร์ชุด ภาพยนตร์เรื่องล่าสุดซึ่งเป็นเรื่องที่เจ็ด ล่าพิกัดมรณะ ตอนที่หนึ่ง, ฉายเมื่อวันที่ 12 กรกฎาคม ค.ศ. 2023 และภาพยนตร์เรื่องที่แปดใช้ชื่อว่า ปิดปฏิบัติการล่าพิกัดมรณะ กำหนดฉายวันที่ 23 พฤษภาคม ค.ศ. 2025 ภาพยนตร์ มิชชั่น: อิมพอสซิเบิ้ล ทุกเรื่องร่วมสร้างและจัดจำหน่ายโดย พาราเมาต์พิกเจอส์
ล่าพิกัดมรณะ ตอนที่หนึ่ง เป็นภาพยนตร์เรื่องแรกในภาพยนตร์ชุดที่ได้รับการเสนอชื่อในรางวัลออสการ์ โดยได้รับการเสนอชื่อในสาขาเทคนิคพิเศษยอดเยี่ยมและบันทึกเสียงยอดเยี่ยมในงานประกาศผล ครั้งที่ 96 เมื่อ ค.ศ. 2024
ภาพยนตร์

| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง | สถานะ |
| --- | --- | --- | --- | --- | --- | --- |
| ฝ่าปฏิบัติการสะท้านโลก | 22 พฤษภาคม ค.ศ. 1996 (1996-05-22) | ไบรอัน เดอ ปาลมา | เดวิด เคปป์และรอเบิร์ต ทาวน์ | เดวิด เคปป์และสตีเฟน เซลเลียน | ทอม ครูซและพอลลา เวกเนอร์ | ฉายแล้ว |
| ฝ่าปฏิบัติการสะท้านโลก 2 | 24 พฤษภาคม ค.ศ. 2000 (2000-05-24) | จอห์น วู | รอเบิร์ต ทาวน์ | รอนัลด์ ดี. มัวร์และแบรนนอน บรากา | ทอม ครูซและพอลลา เวกเนอร์ | ฉายแล้ว |
| เอ็ม ไอ ทรี: มิชชั่นอิมพอสซิเบิ้ล | 5 พฤษภาคม ค.ศ. 2006 (2006-05-05) | เจ.เจ. แอบรัมส์ | เจ.เจ. แอบรัมส์, อเล็กซ์ เคิร์ตซ์แมนและโรเบอร์โต โอจี | เจ.เจ. แอบรัมส์, อเล็กซ์ เคิร์ตซ์แมนและโรเบอร์โต โอจี | ทอม ครูซและพอลลา เวกเนอร์ | ฉายแล้ว |
| มิชชั่น: อิมพอสซิเบิ้ล ปฏิบัติการไร้เงา | 16 ธันวาคม ค.ศ. 2011 (2011-12-16) | แบรด เบิร์ด | จอช แอปเพลบอมและอังเดร เนเมก | จอช แอปเพลบอมและอังเดร เนเมก | ทอม ครูซ, เจ.เจ. แอบรัมส์และไบรอัน เบิร์ก | ฉายแล้ว |
| มิชชั่น: อิมพอสซิเบิ้ล ปฏิบัติการรัฐอำพราง | 31 กรกฎาคม ค.ศ. 2015 (2015-07-31) | คริสโตเฟอร์ แมคควอรี | คริสโตเฟอร์ แมคควอรี | คริสโตเฟอร์ แมคควอรีและดรูว์ เพียร์ซ | ทอม ครูซ, เจ.เจ. แอบรัมส์, ไบรอัน เบิร์ก, เดวิด เอลลิสัน, ดานา โกลด์เบิร์กและดอน เกรนเจอร์ | ฉายแล้ว |
| มิชชั่น: อิมพอสซิเบิ้ล ฟอลล์เอาท์ | 27 กรกฎาคม ค.ศ. 2018 (2018-07-27) | คริสโตเฟอร์ แมคควอรี | คริสโตเฟอร์ แมคควอรี | คริสโตเฟอร์ แมคควอรี | ทอม ครูซ, เจ.เจ. แอบรัมส์, คริสโตเฟอร์ แมคควอรีและเจก ไมเยอร์ส | ฉายแล้ว |
| มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง | 12 กรกฎาคม ค.ศ. 2023 (2023-07-12) | คริสโตเฟอร์ แมคควอรี | คริสโตเฟอร์ แมคควอรีกับเอริก เจนเดรเซน | คริสโตเฟอร์ แมคควอรีกับเอริก เจนเดรเซน | ทอม ครูซและคริสโตเฟอร์ แมคควอรี | ฉายแล้ว |
| มิชชั่น: อิมพอสซิเบิ้ล ปิดปฏิบัติการล่าพิกัดมรณะ | 23 พฤษภาคม ค.ศ. 2025 (2025-05-23) | คริสโตเฟอร์ แมคควอรี | คริสโตเฟอร์ แมคควอรีกับเอริก เจนเดรเซน | คริสโตเฟอร์ แมคควอรีกับเอริก เจนเดรเซน | ทอม ครูซและคริสโตเฟอร์ แมคควอรี | หลังการถ่ายทำ |
ภาพยนตร์ > ฝ่าปฏิบัติการสะท้านโลก (1996)

บทความหลัก: ฝ่าปฏิบัติการสะท้านโลก
อีธาน ฮันต์ ถูกใส่ร้ายในคดีฆาตกรรมสมาชิกในทีมไอเอ็มเอฟของเขา ระหว่างภารกิจที่ล้มเหลวในปราก และถูกกล่าวหาว่าขายความลับของรัฐบาลให้กับพ่อค้าอาวุธที่รู้จักกันในชื่อ "แม็กซ์" เท่านั้น ระหว่างหลบหนี อีธานพยายามเปิดโปงคนทรยศที่แท้จริงและล้างชื่อของเขา
ภาพยนตร์ > ฝ่าปฏิบัติการสะท้านโลก 2 (2000)

บทความหลัก: ฝ่าปฏิบัติการสะท้านโลก 2
อีธานกลับมาทำงานอีกครั้งและทำงานร่วมกับโจรมืออาชีพ ไนยาห์ นอร์ดอฟ-ฮอล (แทนดี นิวตัน) ทั้งคู่ปลอมตัวเพื่อหยุดยั้งเจ้าหน้าที่ไอเอ็มเอฟนอกคอก ฌอน แอมโบรส (ดูเกรย์ สก็อต) (ซึ่งเป็นอดีตคนรักของไนยาห์ด้วย) จากการขโมยไวรัสที่ร้ายแรงแล้วทำให้เกิดการระบาดทั่วและขายยาแก้พิษให้กับผู้ที่เสนอราคาสูงสุด
ภาพยนตร์ > เอ็ม ไอ ทรี: มิชชั่นอิมพอสซิเบิ้ล (2006)

บทความหลัก: เอ็ม ไอ ทรี: มิชชั่นอิมพอสซิเบิ้ล
อีธานหมั้นกับจูเลีย มีด (มิเชล โมนาแกน) โดยเธอไม่รู้งานที่แท้จริงของเขา อีธานรวบรวมทีมเพื่อเผชิญหน้ากับ โอเวน เดเวียน (ฟิลิป ซีมัวร์ ฮอฟฟ์แมน) นายหน้าซื้อขายอาวุธที่จับตัวได้ยากและนายหน้าข้อมูล โดยเขาตั้งใจจะขายวัตถุอันตรายลึกลับที่เรียกว่า "ตีนกระต่าย"
ภาพยนตร์ > มิชชั่น: อิมพอสซิเบิ้ล ปฏิบัติการไร้เงา (2011)

บทความหลัก: มิชชั่น: อิมพอสซิเบิ้ล ปฏิบัติการไร้เงา
อีธานและหน่วยไอเอ็มเอฟทั้งหมดถูกกล่าวหาว่าเป็นผู้วางระเบิดเครมลิน ขณะเดียวกันก็สืบสวนบุคคลที่รู้จักกันในชื่อ "โคบอลต์" เท่านั้น (ไมเคิล นิคควิสต์) อีธานและเจ้าหน้าที่อีกสามคนถูกทิ้งให้หยุดเขา เพื่อไม่ให้เริ่มสงครามนิวเคลียร์ระดับโลก
ภาพยนตร์ > มิชชั่น: อิมพอสซิเบิ้ล ปฏิบัติการรัฐอำพราง (2015)

บทความหลัก: มิชชั่น: อิมพอสซิเบิ้ล ปฏิบัติการรัฐอำพราง
อีธาน ฮันท์ถูกคุกคามจากซินดิเคต เมื่อต้องเผชิญกับการแยกตัวของไอเอ็มเอฟ ฮันท์จึงรวบรวมทีมของเขาทำภารกิจเพื่อพิสูจน์การมีตัวตนอยู่ของซินดิเคตและโค่นล้มองค์กรด้วยวิธีการใด ๆ ที่จำเป็น
ภาพยนตร์ > มิชชั่น: อิมพอสซิเบิ้ล ฟอลล์เอาท์ (2018)

บทความหลัก: มิชชั่น: อิมพอสซิเบิ้ล ฟอลล์เอาท์
เมื่อภารกิจกู้พลูโทเนียมของไอเอ็มเอฟล้มเหลว โลกต้องเผชิญกับภัยคุกคามของดิอะพอสเทิลส์ องค์กรก่อการร้ายที่ก่อตั้งโดยอดีตสมาชิกของซินดิเคต ขณะที่อีธาน ฮันท์รับหน้าที่ทำภารกิจเดิมให้สำเร็จ ซีไอเอเริ่มตั้งคำถามถึงความภักดีและแรงจูงใจของเขา
ภาพยนตร์ > มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง (2023)

บทความหลัก: มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง
ปัญญาประดิษฐ์ที่เรียกว่า เอนทิตี เป็นผู้รับผิดชอบต่อการจมของ เซวาสโทโพล เรือดำน้ำรัสเซียรุ่นใหม่ เอนทิตีได้กลายเป็นกบฏและฝังตัวเองอยู่ใน ไซเบอร์สเปซ ความลับในการหยุดยั้งหรือควบคุมมันอยู่ที่กุญแจ ซึ่งอีธาน ฮันท์และไอเอ็มเอฟต้องตามหาให้พบ ขณะที่มหาอำนาจโลกและกองกำลังชั่วร้ายต่าง ๆ แข่งขันกันเพื่อนำกุญแจนั้นไปใช้ในจุดประสงค์ของตนเอง
ภาพยนตร์ > มิชชั่น: อิมพอสซิเบิ้ล ปิดปฏิบัติการล่าพิกัดมรณะ (2025)

บทความหลัก: มิชชั่น: อิมพอสซิเบิ้ล ปิดปฏิบัติการล่าพิกัดมรณะ
มีการประกาศในเดือนมกราคม ค.ศ. 2019 ว่าภาพยนตร์ มิชชั่น: อิมพอสซิเบิ้ล เรื่องที่แปดกำลังอยู่ในการพัฒนา โดย คริสโตเฟอร์ แมคควอรี กลับมาเป็นผู้กำกับและผู้เขียนบท แต่เดิม ภาพยนตร์จะถ่ายทำพร้อมกันกับภาพยนตร์เรื่องที่เจ็ด กำหนดฉายเดิมคือวันที่ 5 สิงหาคม ค.ศ. 2022 แต่เลื่อนออกไปเป็นวันที่ 4 พฤศจิกายน ค.ศ. 2022 ต่อมาก็เลื่อนอีกครั้งเป็นวันที่ 7 กรกฎาคม ค.ศ. 2022 และ 28 มิถุนายน ค.ศ. 2024 เนื่องจากการระบาดทั่วของโควิด-19  กำหนดฉายเลื่อนเป็นวันที่ 23 พฤษภาคม ค.ศ. 2025 เนื่องจากการนัดหยุดงานของแซก-อาฟตรา 2023
เฮย์ลีย์ แอตเวลล์ เข้าร่วมเป็นนักแสดงในเดือนกันยายน ค.ศ. 2019 ตามมาด้วย ปอม เกลม็องตีแย็ฟและเช วิกัม มีการประกาศในเดือนมกราคม ค.ศ. 2020 ว่า นิโคลัส เฮาลต์และไซมอน เพกก์ จะปรากฏตัวในภาพยนตร์ แต่ต่อมา เฮาลต์ ก็ถูกแทนที่โดย เอไซ โมราเลส ในภาพยนตร์ทั้งสองเรื่อง เนื่องจากตารางงานขัดแย้งกัน
มีการประกาศในเดือนกุมภาพันธ์ ค.ศ. 2020 ว่า เฮนรี แชร์นีและวาเนสซา เคอร์บี จะกลับมารับบทเดิมเป็น ยูจีน คิตทริดจ์และอลันนา มิตโซโปลิส ตามลำดับ เดดไลน์ฮอลลีวูด รายงานในเดือนกุมภาพันธ์ ค.ศ. 2021 ว่า ตอนที่สอง จะไม่ถ่ายทำติดต่อกันกับ ตอนที่หนึ่ง แล้ว การถ่ายทำของ ตอนที่สอง เริ่มต้นไม่นานหลังจากการถ่ายทำ ตอนที่หนึ่ง เสร็จแล้ว ในตอนแรกมีการวางแผนไว้ว่าภาพยนตร์ทั้งสองเรื่องจะเป็นการส่งท้ายของ อีธาน ฮันท์ ล่าพิกัดมรณะ ตอนที่สอง ถูกถอดออกจากชื่อตอนของภาพยนตร์ในเดือนตุลาคม ค.ศ. 2023 และประกาศชื่อตอนใหม่ในเดือนพฤศจิกายน ค.ศ. 2024 คือ ปิดปฏิบัติการล่าพิกัดมรณะ
นักแสดงและตัวละครประจำ

รายการตัวบ่งชี้
ส่วนนี้แสดงถึงตัวละครที่จะปรากฏตัวหรือปรากฏตัวแล้วในภาพยนตร์ชุด มิชชั่น: อิมพอสซิเบิ้ล
ส่วนที่ว่างเป็นสีเทาเข้ม หมายถึง ตัวละครไม่ได้อยู่ในภาพยนตร์หรือการปรากฏของตัวละครไม่ได้รับการยืนยันอย่างเป็นทางการ
C หมายถึง นักแสดงรับเชิญ
P หมายถึง ปรากฏตัวเป็นภาพถ่ายในภาพยนตร์
| ตัวละคร | ฝ่าปฏิบัติการสะท้านโลก | 2 | III | ปฏิบัติการไร้เงา | ปฏิบัติการรัฐอำพราง | ฟอลล์เอาท์ | ล่าพิกัดมรณะ ตอนที่หนึ่ง | ปิดปฏิบัติการล่าพิกัดมรณะ |
| --- | --- | --- | --- | --- | --- | --- | --- | --- |
อีธาน ฮันท์: ทอม ครูซ
ลูเทอร์ สติกเคล: วิง เรมส์
| ยูจีน คิตทริดจ์ | เฮนรี เชอนีย์ |  |  |  |  |  | เฮนรี เชอนีย์ | เฮนรี เชอนีย์ |
| วิลเลียม ดอนโลว์ | โรล์ฟ แซกซัน |  |  |  |  |  |  | โรล์ฟ แซกซัน |
| เดอะคอนแทกต์ | แอนเดรียส วิสเนียฟสกี |  |  | แอนเดรียส วิสเนียฟสกี |  |  |  |  |
| เบนจิ ดันน์ |  |  | ไซมอน เพกก์ | ไซมอน เพกก์ | ไซมอน เพกก์ | ไซมอน เพกก์ | ไซมอน เพกก์ | ไซมอน เพกก์ |
| จูเลีย มีด |  |  | มิเชลล์ โมนาฮาน | มิเชลล์ โมนาฮาน |  | มิเชลล์ โมนาฮาน |  |  |
| วิลเลียม แบรนต์ |  |  |  | เจเรมี เรนเนอร์ | เจเรมี เรนเนอร์ |  |  |  |
| อิลซา ฟอสต์ |  |  |  |  | รีเบกกา เฟอร์กูสัน | รีเบกกา เฟอร์กูสัน | รีเบกกา เฟอร์กูสัน | รอประกาศ |
| โซโลมอน เลน |  |  |  |  | ฌอน แฮร์ริส | ฌอน แฮร์ริส |  |  |
| อลัน ฮันลีย์ |  |  |  |  | อเล็ก บอลด์วิน | อเล็ก บอลด์วิน |  |  |
| อลันนา มิตโซโปลิส แม่ม่ายขาว |  |  |  |  |  | วาเนสซา เคอร์บี | วาเนสซา เคอร์บี | วาเนสซา เคอร์บี |
| โซลา มิตโซโปลิส |  |  |  |  |  | เฟรเดอริก ชมิดต์ | เฟรเดอริก ชมิดต์ | เฟรเดอริก ชมิดต์ |
| ประธานาธิบดี เอริกา สโลน |  |  |  |  |  | แองเจลา บาสเซตต์ | แองเจลา บาสเซตต์ | แองเจลา บาสเซตต์ |
| เกรซ |  |  |  |  |  |  | เฮย์ลีย์ แอตเวลล์ | เฮย์ลีย์ แอตเวลล์ |
| แจสเปอร์ บริกส์ |  |  |  |  |  |  | เช วิกัม | เช วิกัม |
| เดกาส |  |  |  |  |  |  | เกร็ก ทาร์ซาน เดวิส | เกร็ก ทาร์ซาน เดวิส |
| กาเบรียล |  |  |  |  |  |  | เอไซ โมราเลส | เอไซ โมราเลส |
| ปารีส |  |  |  |  |  |  | ปอม เกลม็องตีแย็ฟ | ปอม เกลม็องตีแย็ฟ |
| มารี |  |  |  |  |  |  | มารีเอลา การ์ริกา | มารีเอลา การ์ริกา |
| หัวหน้าของสำนักงานความมั่นคงแห่งชาติ |  |  |  |  |  |  | มาร์ก กาติส | มาร์ก กาติส |
| หัวหน้าของสำนักงานข่าวกรองแห่งชาติ |  |  |  |  |  |  | ชาร์ลส์ พาร์เนลล์ | ชาร์ลส์ พาร์เนลล์ |
การตอบรับ > บ็อกซ์ออฟฟิศ

| ภาพยนตร์ | วันฉายในสหรัฐ | ทุนสร้าง | ทำเงินในบ็อกซ์ออฟฟิศ> ในประเทศ | ทำเงินในบ็อกซ์ออฟฟิศ> ต่างประเทศ | ทำเงินในบ็อกซ์ออฟฟิศ> ทั่วโลก |
| --- | --- | --- | --- | --- | --- |
| ฝ่าปฏิบัติการสะท้านโลก | 22 พฤษภาคม ค.ศ. 1996 | $80 ล้าน | $180,981,856 | $276,714,535 | $457,696,391 |
| ฝ่าปฏิบัติการสะท้านโลก 2 | 24 พฤษภาคม ค.ศ. 2000 | $125 ล้าน | $215,409,889 | $330,978,219 | $546,388,108 |
| เอ็ม ไอ ทรี: มิชชั่นอิมพอสซิเบิ้ล | 5 พฤษภาคม ค.ศ. 2006 | $150 ล้าน | $134,029,801 | $264,449,696 | $398,479,497 |
| มิชชั่น: อิมพอสซิเบิ้ล ปฏิบัติการไร้เงา | 16 ธันวาคม ค.ศ. 2011 | $145 ล้าน | $209,397,903 | $485,315,477 | $694,713,380 |
| มิชชั่น: อิมพอสซิเบิ้ล ปฏิบัติการรัฐอำพราง | 31 กรกฎาคม ค.ศ. 2015 | $150 ล้าน | $195,042,377 | $487,674,259 | $682,716,636 |
| มิชชั่น: อิมพอสซิเบิ้ล ฟอลล์เอาท์ | 27 กรกฎาคม ค.ศ. 2018 | $178 ล้าน | $220,159,104 | $571,498,294 | $791,657,398 |
| มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง | 12 กรกฎาคม ค.ศ. 2023 | $291 ล้าน | $172,135,383 | $398,500,000 | $570,635,383 |
| รวม | รวม | $1.119 พันล้าน | $1,327,156,313 | $2,812,030,480 | $4,139,186,793 |
การตอบรับ > นักวิจารณ์และผู้ชม

| ภาพยนตร์ | รอตเทนโทเมโทส์ | เมทาคริติก | ซีนะมาสกอร์ |
| --- | --- | --- | --- |
| 01 !ฝ่าปฏิบัติการสะท้านโลก | 66 !66% (66 บทวิจารณ์) | 59 (29 บทวิจารณ์) | B+ |
| 02 !ฝ่าปฏิบัติการสะท้านโลก 2 | 56 !56% (155 บทวิจารณ์) | 59 (40 บทวิจารณ์) | B |
| 03 !เอ็ม ไอ ทรี: มิชชั่นอิมพอสซิเบิ้ล | 71 !71% (224 บทวิจารณ์) | 66 (42 บทวิจารณ์) | A− |
| 04 !มิชชั่น: อิมพอสซิเบิ้ล ปฏิบัติการไร้เงา | 93 !93% (253 บทวิจารณ์) | 73 (47 บทวิจารณ์) | A− |
| 05 !มิชชั่น: อิมพอสซิเบิ้ล ปฏิบัติการรัฐอำพราง | 94 !94% (328 บทวิจารณ์) | 75 (46 บทวิจารณ์) | A− |
| 06 !มิชชั่น: อิมพอสซิเบิ้ล ฟอลล์เอาท์ | 97 !97% (444 บทวิจารณ์) | 87 (60 บทวิจารณ์) | A |
| 07 !มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง | 96 !96% (438 บทวิจารณ์) | 81 (66 บทวิจารณ์) | A |